b'\n_START_ARTICLE_\nNesimetrija vzgona\n_START_PARAGRAPH_\nNesimetrija vzgona (ang. Dissymmetry of lift) je aerodinami\xc4\x8dni pojav na helikopterjih in drugih rotorskih zrakoplovih. Vpliva na delovanje enorotorskih helikopterjev pri letu naprej. Krak rotorja, ki se premika v isto smer kot helikopter (naprej) se imenuje napredujo\xc4\x8di krak (advancing blade), tisti, ki se premika nazaj pa nazadujo\xc4\x8di krak (retreating blade)._NEWLINE_Ko helikopter lebdi, je relativna hitrost zraka na vseh krakih enaka in se ne pojavi nesimetrija. Ko pa se za\xc4\x8dne premikati naprej, ima naprej gibajo\xc4\x8di krak ve\xc4\x8djo relativno hitrost zraka, nazaj gibajo\xc4\x8di pa manj\xc5\xa1o relativno hitrost, saj se hitrost premikanja helikopterja pri\xc5\xa1teje hitrosti napredujo\xc4\x8dega kraka in od\xc5\xa1teje od hitrosti nazadujo\xc4\x8dega kraka. To povzro\xc4\x8di nesimetrijo vzgona, zato mora imeti nazaj gibajo\xc4\x8di krak ve\xc4\x8dji vpadni kot od naprej gibajo\xc4\x8dega. Uravnote\xc5\xbeenje vzgona po vsej povr\xc5\xa1ini rotorja je pomembno za stabilnost helikopterja.  _NEWLINE_Prevelik vpadni kot na nazaj gibajo\xc4\x8dem kraku lahko povro\xc4\x8di odtrganje zra\xc4\x8dnega toka na tem kraku in posledi\xc4\x8dno izgubo vzgona - vrij na rotorju (ang. retreating blade stall, RBS). Zaradi tega pojava je najve\xc4\x8dja hitrost helikopterja omejena. _NEWLINE_Pri koaksialnih in sinhropter rotorjih se efekt nesimetrije izena\xc4\x8di, ker se rotorja vrtita v nasprotnih smereh._NEWLINE_Rotorji na ameri\xc5\xa1kih helikopterjih se obi\xc4\x8dajno vrtijo v nasprotni smeri urinega kazalca (gledano od zgoraj), pri ruskih (sojvetskih) in francoskih pa v smeri urinega kazalca. Obstajajo pa tudi izjeme.'